open-index/open-wikipedia-markdown huggingface dataset:
כלכלת דנמרק

דנמרק היא מדינה מפותחת, והיא עושה שימוש במודל הנורדי, המשלב בין שוק חופשי למדינת רווחה. רוב כלכלתה (כ-75.2% נכון ל-2017) התבססה על שירותים ציבוריים (בנקאות, רפואה, חינוך וכדומה). ההכנסה לנפש בדנמרק עומדת 57,781 דולר, ה-14 הגבוהה בעולם. פערי השכר במדינה נמוכים ביחס למדינות אחרות, אף על פי שבעשור השלישי של המאה ה-21 גדלו. על פי מדד ג'יני המודד אי שוויון בהכנסות, דנמרק היא המדינה השביעית בעולם עם פערי השכר הנמוכים ביותר. היא המדינה ה-37 בגודלה בתוצר מקומי גולמי, וה-52 בגודלה מבחינת שווי כוח קנייה. כ-2.5% מאזרחי המדינה מובטלים נכון לינואר 2022, פחות מהממוצע ביבשת אירופה (6.7%).

לעומת מדינות רבות באיחוד האירופי, דנמרק מחזיקה במטבע משלה הנקרא כתר דני והתנגדה להחליף אותו באירו במשאל עם שהתקיים בשנת 2000.

דנמרק משלבת בתוכה את המודל הנורדי, ושמה דגש על ניהול מדיניות רווחה אוניברסלית לעומת זו המתנהלת במדינות מפותחות אחרות. היא מרוויחה משירותים ציבוריים ומייצור תעשייתי.

## היסטוריה
בעבר, הכלכלה של דנמרק התבססה על חקלאות. במהלך המאה ה-19, דנמרק התפתחה תעשייתית וטכנולוגית. לכלכלתה יש יתרונות מסוימים. למשל, לדנמרק יש מוצא לים, המאפשר לה לעשות מסחר דרך הים. במהלך המאה ה-20, דנמרק הצטרפה לארגון לשיתוף פעולה ולפיתוח כלכלי (OECD), לקרן המטבע הבין-לאומית ולארגון הסחר העולמי.

### תעשיות
#### תעשיית החקלאות
20% מהייצוא של דנמרק הוא חקלאי. המדינה מייצאת בשרים ועוסקת גם בתעשיית הפרוות. 4,200 חקלאים בדנמרק מייצרים 28 מיליון חזירים בממוצע, כ-20.9 מיליון מהם נשחטים בדנמרק.

## קישורים חיצוניים

## הערות שוליים

*
דנמרק
דנמרק
תגובת מקמרי

[שמאל|ממוזער|300x300 פיקסלים|תגובת מקמרי של [בנזופנון]]
**תגובת מקמרי** היא תגובה אורגנית על שם ג'ון א. מקמרי  בה שתי קבוצות קטון או אלדהיד מצומדות ליצירת אלקן באמצעות מחזר ותרכובת טיטניום כלוריד כגון טיטניום(III) כלוריד. תגובת מקמרי כללה במקור שימוש בתערובת של TiCl3 ו־LiAlH4, המייצרת את הריאגנטים הפעילים. בהמשך פותחו וריאציות הכוללות שילוב של TiCl3 או TiCl4 עם חומרים מחזרים אחרים, ביניהם אשלגן, אבץ ומגנזיום. התגובה קשורה לתגובת צימוד פינקול , המתבצעת גם היא על ידי צימוד מחזר של תרכובות קרבוניל.

## מנגנון התגובה
ניתן לראות צימוד מחזר זה ככזה הכולל שני שלבים. הראשון הוא היווצרות קומפלקס פינקולט (1,2- דיולאט), שלב המקביל לתגובת צימוד פינקול. השלב השני הוא דיאוקסגינציה  של הפינקולט ליצירת האלקן. שלב שני זה מנצל את האוקסופיליות של טיטניום.
ממוזער|מנגנון מוצע כאשר TiCl<sub>4</sub> ו-Zn(Cu) משמשים לצימוד של בנזופנון, כ־numg בהפניה. המנגנון עשוי להשתנות כאשר משתמשים בתנאים שונים.
מספר מנגנונים הוצעו לתגובה. תרכובות טיטניום בעלות ערכיות נמוכה מצמדות קרבונילים על ידי העברת אלקטרון לקבוצות הקרבוניל. תרכובות טיטניום אלו נוצרות באמצעות חיזור, בדרך כלל בעזרת אבקת אבץ. תגובה זו מבוצעת לעיתים קרובות בממס האורגני THF הממיס קומפלקסי ביניים, מקל על שלבי העברת האלקטרונים ואינו מתנדף בתנאי התגובה. תרכובות טיטניום מגוונות נוצרות היות שתוצרי חיזור קומפלקס הלידי-טיטניום יהיו תלויים באופן טבעי הן בממס (לרוב THF או DME) והן בחומרי החיזור, ביניהם ליתיום אלומיניום הידריד, אבץ-נחושת, אבק אבץ, אמלגם מגנזיום-כספית, מגנזיום או מתכות אלקליות. בוגדנוביץ' ובולטה זיהו את מנגנון הפעולה של התרכובות הפעילות בכמה מערכות מקמרי קלאסיות, וסקירה כללית של מנגנוני תגובה מוצעים פורסמה. טיטניום דיאוקסיד אינו בדרך כלל תוצר של תגובת הצימוד. אף על פי שטיטניום דיאוקסיד הוא בדרך כלל התוצר הסופי של הטיטניום המשמש בתגובות אלה, הוא נוצר בדרך כלל בזמן העיבוד המימי של תערובת התגובה.

## רקע נוסף
הפרסום המקורי של מוקאיאמה הדגים צימוד מחזר של קטונים באמצעות ריאגנטים של טיטניום מחוזרים. מקמרי ופלמינג חיברו רטינל ליצירת קרוטן באמצעות תערובת של טיטניום טריכלוריד וליתיום אלומיניום הידריד. אלקנים סימטריים אחרים הוכנו באופן דומה, למשל מדי-הידרו-ציבטון, אדמנטנון ובנזופנון (האחרון מניב טטראפנילאתילן). תגובת מקמרי באמצעות טיטניום טטראכלוריד ואבץ משמשת בסינתזה של מנוע מולקולרי מהדור הראשון.

: ימין|ממוזער|350x350 פיקסלים| צימוד מקמרי למנוע מולקולרי

[ממוזער|פורפיקן, איזומר [פורפירין ראשון, סינתזה מביפירול דיאלדהיד באמצעות תגובת צימוד מקמרי]]
בסינתזת ניקולאו של טקסול , הצימוד נעצר עם היווצרות ציס-דיול, ולא אולפין. בפרוצדורות משופרות נעשה שימוש בקומפלקס הדימתוקסי-אתאן של TiCl3 בשילוב עם Zn(Cu).

האיזומר הראשון של פורפירין, פורפיקן, סונתז על ידי צימוד מקמרי.

## לקריאה נוספת

* 


## קישורים חיצוניים

## הערות שוליים

קטגוריה:תגובות כימיות הקרויות על שם מגליהן
קטגוריה:תגובות התמרה
חיות וחיוכים

**חיות וחיוכים** הוא שעשועון לילדים ולנוער בנושא בעלי חיים ששודר בערוץ הראשון משנת 1990 עד 1996.

את התכנית הנחה דליק ווליניץ משנת 1990 עד 1993 ולאחר מכן החליף אותו אבי דור משנת 1994 עד 1996. תוכנית זו הציגה את דמותו של שוש החיפוש.

## פורמט
בשעשועון זה מתחרים 2 משפחות של הורה וילד על כל מיני שאלות מעולם בעלי החיים, ברגע שהם עונים נכונה הם מקבלים בובה של שוש. בשעשוען השתתפו גם אנשים מפורסמים עם הילדים שלהם, בכל פרק הגיע מפורסם אחד עם הילד שלו ובעונות המאוחרות הגיעו 2 אנשים מפורסמים עם הילדים שלהם.

## דמותו של שוש
דמותו של שוש נוצרה על ידי יוחנן לקיצביץ והשתתפה לראשונה בקלטת הווידאו השלישית של "שירים קטנים" בשיר "פרת משה רבנו", ולאחר מכן הופיעה בחיות וחיוכים.

## קישורים חיצוניים

* 
*  

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 1990
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
קטגוריה:שעשועוני טלוויזיה
קטגוריה:דליק ווליניץ
אוגוסטוס בורן

**אוגוסטוס אוסבורן בורן** (באנגלית: **Augustus Osborn Bourn**; ) היה פוליטיקאי אמריקאי מרוד איילנד, איש המפלגה הרפובליקנית, שכיהן כחבר הסנאט של רוד איילנד בשנים 1876–1883 ובשנים 1886–1888, וכמושל רוד איילנד ה-36 בשנים 1883–1885.

## ראשית חייו
אוגוסטוס בורן נולד בפרובידנס שברוד איילנד, כבנם של ג'ורג' א. בורן ושל הולדה ב. (לבית אדי) בורן. הוא סיים את לימודיו באוניברסיטת בראון, ובהמשך פיתח קריירה מצליחה בעסקי הגומי, שאותה הוא החל בחברה של אביו. לאחר מות אביו הוא המשיך בעסקיו, והקים את חברת הגומי של פרובידנס. הוא גם ייסד את חברת הגומי הלאומית, שבהמשך התמזגה עם חברתו הקודמת.

## שירות צבאי
במלחמת האזרחים האמריקנית התגייס בורן למיליציה של רוד איילנד, אך לא הגיע לשירות פעיל במסגרת צבא האיחוד. באפריל 1864 הוא מונה כקצין תשלומים בדרגת לוטננט משנה במשמר הרוכבים של פרובידנס. שנה לאחר מכן הוא הוצב כלוטננט ראשון בפלוגה A של משמר הסוסים. באפריל 1868 הוא מונה כקפטן של פלוגה A, ושנתיים לאחר מכן הוא היה לקפטן של פלוגה B. ב-1871 הוא שב לתפקידו הקודם כקפטן של פלוגה A.

באפריל 1874 מונה בורן כמייג'ור במשמר הסוסים. במאי 1878 הוא קודם לדרגת לוטננט קולונל וקיבל את הפיקוד על גדוד הפרשים הראשון, תפקיד בו הוא שירת עד להשבעתו כמושל.

## קריירה פוליטית
בורן היה חבר המפלגה הרפובליקנית וכיהן כחבר הסנאט של רוד איילנד בשנים 1876–1883, ושוב בשנים 1886–1888. ממאי 1883 ועד מאי 1885 הוא כיהן כמושל רוד איילנד ה-36. במהלך תקופת כהונתו כמושל, הוצע תיקון לחוקת המדינה להרחבת זכות הבחירה למתאזרחים, והוא עסק בניסוח הצעת התיקון. בהמשך זכה התיקון לכינוי "תיקון בורן".

בורן היה חבר פעיל בבונים החופשיים.

## שנותיו האחרונות
ב-1873 בנה בורן מעון מפואר בסגנון התחייה הגותית בעיר בריסטול שנקרא "שבעת האלונים". המעון תוכנן על ידי ג'יימס רנוויק , שנודע בשל בניין הסמית'סוניאן וקתדרלת פטריק הקדוש, שאותם הוא תכנן, והוא ניצב ברחוב הופ שבעיר ליד מעגן הסירות הרסהוף.

בשנים 1889–1893 היה בורן הקונסול הכללי של ארצות הברית ברומא, בתקופת נשיאותו של בנג'מין הריסון. ב-1897 הוא נבחר כחבר אגודת רוד איילנד של בני המהפכה האמריקאית.

## חיים אישיים
ב-1863 נשא בורן לאישה את אליזבת ר. מוריל, ולשניים נולדו חמישה ילדים.

אוגוסטוס בורן נפטר בבריסטול ב-29 בינואר 1925. הוא נטמן בבית הקברות סוואן פוינט שבפרובידנס.

## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1356/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, pp. 1356-1357


## קישורים חיצוניים

* אוגוסטוס בורן באתר אגודת המושלים הלאומית 
* אוגוסטוס בורן באתר The Political Graveyard 
* 

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של רוד איילנד
קטגוריה:בוגרי אוניברסיטת בראון
קטגוריה:אמריקאים שנולדו ב-1834
קטגוריה:אמריקאים שנפטרו ב-1925
אליעזר צוקרמן

**אֱלִיעֶזֶר צוּקֶרְמַן** (ברוסית: **Лейзер Иосифович Цукерман**; 1852 – 18 ביולי 1887, ה'תרי"ב – ט' באב ה'תרמ"ז) היה מהפכן סוציאליסטי וסופר עברי-יידי. נמנה עם חלוצי הסוציאליזם העברי ופעל בקרב חוגי המשכילים והמהפכנים היהודים ברוסיה ובאירופה במחצית השנייה של המאה ה-19.

## קורות חיים
צוקרמן נולד בשנת 1852 במוהילב (כיום בבלארוס) למשפחה אמידה ומיוחסת; אביו, יוסף, היה אחיו של עסקן הציבור שמריהו צוקרמן. בנעוריו קיבל חינוך מסורתי, אך נמשך לתנועת ההשכלה היהודית ואף ניסה לברוח לבית המדרש לרבנים בז'יטומיר, ויצר קשר עם אליעזר צבי צווייפל שעמד בראש המוסד, אבל הניסיון סוכל על ידי אביו.

בצעירותו הצטרף לחוג מהפכני שהקים פאבל אקסלרוד במוהילב. לאחר נישואיו עבר לסנקט פטרבורג ולמד את מלאכת הדפוס והתגרש מאשתו. ב-1874 עבר לווינה, שם עבד בבית הדפוס של פרץ סמולנסקין וסייע בהדפסת כתב העת "השחר". משם המשיך לברלין, עבד בבית חרושת לסבון וחבר לחוג מהפכנים יהודים שחיו חיי שיתוף (קומונה), והיה לידידו הקרוב של אהרן שמואל ליברמן. צוקרמן היה שותף מרכזי בהוצאת העיתון הסוציאליסטי העברי הראשון, "האמת", וסידר את גיליונותיו לדפוס.

בשנת 1878 עבר לז'נבה והיה בין מנסחי הכרוז של "קבוצת סוציאליסטים יהודיים" (Союз еврейских социалистов), שקרא לפעולה סוציאליסטית בקרב היהודים בשפת היידיש. עם הקמת בית הדפוס המחתרתי של תנועת "נרודניה ווליה" (רצון העם), חזר לרוסיה ועבד בדפוס המחתרתי בסנקט פטרבורג.

בשנת 1880 נחשף בית הדפוס, וצוקרמן נעצר ונכלא במבצר פטרופבלובסקיה. הוא נשפט במשפט שנודע כ"" באוקטובר 1880 ונידון ל-15 שנות עבודת פרך, שהומרו ב-8 שנות מאסר וגירוש. הוא הוגלה לסיביר, לכלא קארה. לאחר 5 שנים הוא הוגלה לכפר קטן במחוז יקוטסק על גדות הנהר , ושם קץ לחייו בטביעה.

## יצירתו
צוקרמן החל את דרכו הספרותית בכתיבת מאמרים, כתבות וסיפורים בעיתונים העבריים של התקופה, בהם "המליץ", "המגיד" ו"השחר". כתיבתו התאפיינה בביקורת חברתית ובשאיפה לתיקון עולם. בנוסף לכתיבה עברית, חיבר שירים ביידיש.

כתביו נאספו לראשונה בספר רק לאחר מותו. הספר "כתבי אליעזר צוקרמן", בעריכת צבי קרול, יצא לאור בתל אביב בשנת 1940 וכלל את יצירותיו העבריות, שירים ביידיש (עם תרגום לעברית מאת אברהם לוינסון) ומונוגרפיה על חייו.

## לקריאה נוספת
* אליעזר צוקרמן (1852–1887) - לקסיקון הספרות העברית החדשה.
* כתבי אליעזר צוקרמן הקדמה מאת אברהם לוינסון – פרויקט בן-יהודה

* Zuckermann, Eliezer
* Цукерман Эли‘эзер World Ort


קטגוריה:סופרים כותבי עברית
קטגוריה:משכילים
קטגוריה:פובליציסטים כותבי עברית
קטגוריה:מהפכנים יהודים רוסים
קטגוריה:עיתונאים כותבי עברית
קטגוריה:סוציאליסטים יהודים
קטגוריה:מתאבדים: פעילים פוליטיים
קטגוריה:מתאבדים: סופרים
קטגוריה:רוסים שנולדו ב-1852
קטגוריה:רוסים שנפטרו ב-1887
האהבה של צ'יירי היא בגובה שמונה מטרים

**האהבה של צִ'יֶירי היא בגובה שמונה מטרים** (; בתעתיק לעברית: **צִ'יֶרִי נוֹ קוֹאי וַאה 8 מֵטוֹרוּ**; בגרסה המודפסת באנגלית: *My Girlfriend Is 8 Meters Tall*) היא סדרת מאנגה יפנית מסוגת הקומדיה רומנטית שנכתבה ואוירה על ידי המאנגקה מיטוגוואה וטארו. המאנגה פורסמה במגזין האינטרנטי שונן ג'אמפ+  בין אוקטובר 2022 לינואר 2025.

## עלילה
עלילת הסדרה מתמקדת בשני תלמידי תיכון בשנתם ה-11 ללימודיהם, צִ'יֶרי אומינה ויומג'י קוטאקי שהם גם חברי ילדות. יום אחד, גופה של צ'יירי גדל לגודל של שמונה מטרים ללא סיבה שנראית לעין, מה שהפך אותה לענקית. על יומג'י מוטלת המשימה להיות העוזר של צ'יירי כדי לסייע לה בחייה היומיומיים ובחייה כתלמידת תיכון.

## דמויות
### דמויות ראשיות
**צ'יירי אומינה** (大峰 ちえり; אוֹמִינֵה צ'יֶרִי) 
תלמידת תיכון שגובהה הוא שמונה מטרים, נמצאת בכיתתו של חבר ילדותה, יומג'י קוטאקי. הסיבה לכך שגדלה לגובה של שמונה מטרים אינה ברורה. בעזרתה של "מחלקת התמיכה בילדות ענקיות" היא הולכת ולומדת בבית ספרה, אך היא נתקלת שם בקשיים עקב גודלה העצום.

**יומג'י קוטאקי** (小滝 夢路; קוֹטָאקִי יֻמֶגִ'י) 
תלמיד תיכון בשנתו ה-11, שנמצא בכיתתה של חברת ילדותו, צ'יירי אומינה. הוא משמש גם בתור העוזר של צ'יירי.

### דמויות משניות
**רינגו אומינה** (大峰りんご; אוֹמִינֵה רִינְגוֹ) 
אחותה הגדולה של צ'יירי.

**הינה סאסאקי** (佐々木 陽菜; סָאסַקִי הִינָה) 
חברתה הטובה של צ'יירי, יחד עם טסוקינו יאנסה. בעלת אישיות ספונטנית ותוססת, אך לעיתים היא מקנאה בחיי האהבה של צ'יירי ובגודל שדיה.

**טסוקינו יאנסה** (柳瀬 月乃; יָאנַסֶה טְסוּקִינוֹ) 
חברתה הטובה של צ'יירי, יחד עם הינה סאסאקי. בעלת אישיות אלגנטית.

**מר סודו** (須藤先生; סודו סֶנְסֵייְ) 
המורה להיסטוריה של צ'יירי ויומג'י. מתאמן בהרמת משקולות ובעל גוף אתלטי. צ'יירי מקנאה בו משום שיומג'י מתלהב רבות מגופו וחולם על גוף שרירי כמו של המורה להיסטוריה. בשלב מסוים, צ'יירי מאתגרת אותו לקרב הורדת ידיים ובסופו של דבר מנצחת אותו.

**ניירו נאנאמי** (ななみ 音色; נָנַמִי נֶיְרוֹ) 
תלמידת תיכון בשנתה ה-11. כמו צ'יירי, גם ניירו היא ענקית שגובהה הוא שמונה מטרים. היא הפכה לענקית לפני צ'יירי, על כן היא נחשבת לסֶנְפַּאי של צ'יירי, כלומר בכירה ממנה. "מחלקת התמיכה בילדות ענקיות" השתמשה בה רבות בניסוי וטעייה למוצרים שונים שמותאמים לילדות ענקיות, על כן חייה לא היו נוחים וזוהרים כמו חייה של צ'יירי. בעלת מזג חם. מתייחסת לעצמה בגוף שלישי.

## הוצאה לאור
המאנגה פורסמה במגזין האינטרנטי שונן ג'אמפ+  מ-22 באוקטובר 2022 עד 26 בינואר 2025 ואוגדה לתוך שישה כרכי טנקובון שיצאו לאור מ-3 בפברואר 2023 עד 4 במרץ 2025.

ב-5 בפברואר 2025, חברת ההוצאה לאור האמריקאית Seven Seas Entertainment  הכריזה כי היא רכשה את הזכויות לתרגום והפצת סדרת המאנגה באנגלית, החל מאוגוסט 2025. שם הסדרה תורגם באנגלית ל-*My Girlfriend is 8 Meters Tall*, אף על פי שצ'יירי איננה בת זוגו של יומג'י.

### כרכים

## ביקורת
סדרת המאנגה הועמדה לפרס מאנגה הרשת הטובה ביותר בטקס פרסי נקסט מאנגה  שהתקיים בשנת 2023.

## קישורים חיצוניים

* צ'יירי נו קואי ואה 8 מטר, באתר Anime News Network 
* צ'יירי נו קואי ואה 8 מטר, באתר MyAnimeList 

## הערות שוליים

קטגוריה:אנימות ומאנגות קומדיה
קטגוריה:סדרות מאנגה
קטגוריה:שונן
בדפורד בראון

**בדפורד בראון** (באנגלית: **Bedford Brown**; 6 ביוני 1795 – 6 בדצמבר 1870) היה פוליטיקאי אמריקאי, איש המפלגה הדמוקרטית, אשר כיהן כחבר הסנאט של ארצות הברית מטעם מדינת קרוליינה הצפונית בין השנים 1829–1840.

## ביוגרפיה
בדפורד בראון נולד ב־6 ביוני 1795 במחוז קאסוול שבקרוליינה הצפונית, לג'תרו בראון וללוסי ויליאמסון בראון. אחרי שלמד שנה אחת באוניברסיטת קרוליינה הצפונית, נבחר בראון לבית הנבחרים של קרוליינה הצפונית.

ב־13 ביולי 1816 נישא בראון למרי למפקין גלן. לבני הזוג נולדו שבעה ילדים.

בשנת 1828, לאחר מותו של ברטלט יאנסי, נבחר בראון בבחירות מיוחדות להחליפו בסנאט של קרוליינה הצפונית. כמו ינסי לפניו, גם בראון נבחר לכהן כיושב ראש הסנאט המדינתי.

בשנת 1829 נבחר בראון מטעם סיעת "הג'קסוניאנים" (המפלגה שתהפוך בהמשך למפלגה הדמוקרטית) להחליף את ג'ון בראנץ' כחבר הסנאט של ארצות הברית מטעם קרוליינה הצפונית. בסנאט עמד בראש כמה ועדות, ובהן ועדת החקלאות. בשנת 1840 התפטר מהסנאט בעקבות מחלוקת עם בית המחוקקים של המדינה. בשנת 1842 נבחר שוב לסנאט המדינתי, ולאחר מכן שהה מספר שנים מחוץ למדינה.

בשנים שלפני מלחמת האזרחים, כאשר כיהן שוב כסנאטור מדינתי בין 1858–1860, המליץ בראון כי קרוליינה הצפונית תישאר באיחוד. אך לאחר שנשיא ארצות הברית אברהם לינקולן דרש חיילים מקרוליינה הצפונית עבור צבא האיחוד, בראון – כמו רוב עמיתיו – תמך במהלך הפרישה.

בשנת 1868, כאשר עדיין היה דמוקרט, נבחר בראון שוב לסנאט המדינתי. אולם הרפובליקנים של תקופת השיקום שלטו בבית המחוקקים וסירבו להושיב אותו. הוא הוחלף ברפובליקני ג'ון ו. סטיבנס.

בראון נפטר ב-6 בדצמבר 1870 במחוז קאסוול שבקרוליינה הצפונית, ונקבר בשטח אחוזת רוז היל, סמוך ליאנסיוויל, קרוליינה הצפונית. האחוזה הוכנסה למרשם הלאומי של מקומות היסטוריים בשנת 1973.

בראון היה סבו של האדריכל גלן בראון.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1795
קטגוריה:אמריקאים שנפטרו ב-1870
חיים לובין

**חיים לוּבּין** (1923–2007) היה כלכלן, חבר סגל בבית הספר לכלכלה, אוניברסיטת תל אביב, והיה בין מייסדי בית הספר. היה ממכונני משרד האוצר.

## קורות חיים
חיים לובין בן יעקב, הוא דור רביעי בארץ. נולד בתל אביב, פלשתינה (א"י) (1923) למשפחה דתית. אמו חרדית מטבריה, שמוצאה מחסידות קרנין.

במלחמת העולם השנייה התנדב לשרת בצבא הבריטי בבריגדה היהודית, שם שירת ביחידת הטנקים שנכנסה למחנות ההשמדה. בוגר קורס קשר בצבא הבריטי. במאי 1948 התגייס לפלמ"ח לחטיבת יפתח, הגדוד השלישי ושימש קצין קשר גדודי במלחמת העצמאות. השתחרר בשנת 1949. היה בין מקימי בית הספר לקשר.

לובין למד בסמינר למורים מזרחי. המשיך ללימודי כלכלה באוניברסיטה העברית וסיים באחד מהמחזורים הראשונים. היה מנערי פטנקין.

הוא לימד בחוג לכלכלה ב. לימד בשלוחה של האוניברסיטה העברית בתל אביב. היה בין מייסדי החוג לכלכלה באוניברסיטת תל אביב, היה משלושת מקבלי המינויים הראשונים כמרצה חבר סגל בחוג.

הוא היה מהמרצים הפופולריים במחלקה לכלכלה. פרסם ספרי לימוד במקרו-כלכלה ששימשו סטודנטים רבים.

בשנות ה-50 היה ממקימי משרד האוצר. הוא כיהן בתפקידי מפתח בכירים במשק. בתפקידו האחרון היה הכלכלן הראשי במועצת ההדרים.

## חיים אישיים
חיים לובין היה נשוי עד לפטירתו לאילה (איה) לובין אותה הכיר בחטיבת יפתח בפלמ״ח, כששירתה כקשרית. אילה היא בתם של אברהם צפרוני הפילולוג, חוקר יהדות ומחנך, וממקימי האקדמיה ללשון העברית, ושל אסתר צפרוני עקרת בית פמיניסטית. אילה הייתה מחנכת שחיברה ספרים, ואשת הטלוויזיה החינוכית.

בני הזוג התגוררו בתל אביב, ולהם בת ובן. בתם הבכורה אורלי לוּבּין היא ממייסדות תחום לימודי המגדר בישראל וממקימות החוג למגדר באוניברסיטת תל אביב. בן זוגה הוא הפרופ' לספרות עברית חנן חבר. בנם דרור הוא פיזיקאי.

חיים לובין נפטר ב-2007, בגיל 84 (בערך).

## קישורים חיצוניים
* קצין מטה לובין חיים ז"ל, באתר הפלמ״ח
* חיים לובין, באתר סימניה

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:תל אביב-יפו: אישים
קטגוריה:סגל האוניברסיטה העברית בירושלים
קטגוריה:סגל אוניברסיטת תל אביב: כלכלה
קטגוריה:מחברי ספרי לימוד
קטגוריה:לוחמי הבריגדה היהודית
קטגוריה:לוחמי הפלמ"ח
קטגוריה:חיילי חטיבת יפתח במלחמת העצמאות
קטגוריה:ישראלים שנולדו ב-1923
קטגוריה:ישראלים שנפטרו ב-2007
ינון שלום יתח

**ינון שלום יתח** (נולד ב-25 באוקטובר 2000) הוא עיתונאי ישראלי. כתב לענייני צבא וביטחון בערוץ "i24NEWS".

## ביוגרפיה
נולד וגדל במושב נס הרים.

את הקריירה העיתונאית החל ככתב צבאי בדובר צה"ל לענייני יהודה ושומרון ומודיעין, וניהל את הרשתות החברתיות של צה"ל בעברית. בהמשך, עבד בוואלה! ככתב הכלכלי והכתב לענייני ירושלים.

באפריל 2024, הודיע על עזיבת וואלה לטובת הצטרפות לערוץ החדשות של i24NEWS בעברית. שם יסקר את גזרת ירושלים וכן ישמש כתב שטחים והתיישבות בערוץ החדש. ביולי 2024, פורסם כי שלום יתח מצטרף לדסק הצבאי של i24NEWS ככתב לענייני צבא וביטחון.

## הערות שוליים

קטגוריה:סגל i24NEWS
קטגוריה:חיילי דובר צה"ל
קטגוריה:נס הרים: אישים
קטגוריה:ישראלים שנולדו ב-2000
ויקטורינוס הצעיר

**ויקטורינוס הצעיר** (בלטינית: *Victorinus iunior* או *Victorinus II*; לכאורה מת בשנת 271) היה אוזורפטור בדיוני, אשר נכלל ברשימת שלושים הטיראנים ב"היסטוריה אוגוסטה"*,* שם נטען כי התנשא נגד הקיסר הרומי אורליאנוס.

על פי הפרק בהיסטוריה אוגוסטה המתאר את "שלושים הטיראנים", שלעיתים קרובות אינו אמין, לקיסר האימפריה הגאלית ויקטורינוס היה בן בשם ויקטורינוס, אשר הוכרז כ"קיסר" על ידי אביו או סבתו ויקטוריה  רגע לפני מותו של ויקטורינוס האב, אך נהרג בעצמו על ידי חייליו לצד אביו.

ויקטורינוס הצעיר אינו ידוע ממקורות כתובים אחרים ששרדו, ואין כל ראיה לכך שהיה קיים.

## לקריאה נוספת
* **[[היסטוריה אוגוסטה]]: הקיסרים החיילים**. תרגם מלטינית, הוסיף מבוא והערות דוד גולן. ירושלים, הוצאת ספרים ע"ש י"ל מאגנס, 2014. "חיי ויקטורינוס הצעיר", ז, עמ' 215.

## קישורים חיצוניים

* *Historia Augusta*, The Lives of the Thirty Pretenders, 7, Victorinus the Younger

## הערות שוליים

קטגוריה:נפטרים ב-271
דייוויד סטל ריד

**דייוויד סטל ריד** (באנגלית: **David Settle Reid**; ) היה פוליטיקאי אמריקאי מקרוליינה הצפונית, איש המפלגה הדמוקרטית, שכיהן כמושל קרוליינה הצפונית ה-32 בין השנים 1851–1854 וכחבר הסנאט של ארצות הברית מדצמבר 1854 עד מרץ 1859. דודו וחותנו לימים היה חבר הקונגרס .

## ראשית חייו
ריד נולד ב-19 באפריל 1813 באזור שיהפוך מאוחר יותר לעיירה רידסוויל שבקרוליינה הצפונית – יישוב לא מאוגד שנקרא על שם אביו, רובן ריד. היה לו אח בשם יו קירנס ריד. בגיל 16 מונה דייוויד ריד להיות מנהל הדואר הראשון של העיירה. הוא למד משפטים והתקבל ללשכה בשנת 1833. 
## קריירה פוליטית
בין השנים 1835–1842 כיהן ריד בסנאט של קרוליינה הצפונית, ובין 1843–1847 כיהן כחבר בית הנבחרים של ארצות הברית.

ריד התמודד על משרת המושל בשנת 1848 כמועמד חסר סיכוי כמעט. במהלך הקמפיין שלו קידם את הרעיון – שכיום נחשב נשכח – של "זכות בחירה חופשית": כלומר, שלא צריכים להיות כללים שונים לזכות הצבעה לבית הנבחרים של קרוליינה הצפונית ולסנאט המדינתי. היה מקובל להניח שיותר מצביעים יחזקו דווקא את שליטת המפלגה הוויגית במדינה, אך הוויגים תקפו את הרפורמה בבחירות כ"שיטה קומוניסטית לא צודקת ויעקובינית". להפתעת כולם, ריד הפסיד למתמודד צ'ארלס מנלי בהפרש של 854 קולות בלבד. בשנת 1850 ניצח ריד את מנלי בפער של 2,853 קולות והפך למושל הדמוקרטי הנבחר הראשון של קרוליינה הצפונית. הוא נבחר שוב ב־1852.

בשנת 1854 נבחר ריד להשלים את כהונתו של וילי מנגום בסנאט של ארצות הברית, וכיהן בסנאט כיושב ראש ועדת הפטנטים ומשרד הפטנטים. הוא ביקש להיבחר לתקופת כהונה מלאה בסנאט, אך בשנת 1858 הפסיד במאבק פנימי תלת-צדדי בתוך מפלגתו לתומאס בראג ולוויליאם וודס הולדן. לאחר מכן חזר לעסוק בעריכת דין והיה ציר בוועידת השלום בוושינגטון ב־1861 – ועידה שנכשלה בניסיונה למנוע את פרוץ מלחמת האזרחים. ריד היה גם חבר בוועידה החוקתית המדינתית בשנת 1875. בראשית שנות ה-70 של המאה ה-19 עבר מחוותו שעל נהר דן אל העיירה ונטוורת', מושב מחוז רוקינגהאם, שם המשיך לעסוק במשפטים ונחשב לדמות ותיקה ומוערכת במפלגה הדמוקרטית.
## מותו
במאי 1881 לקה ריד בשבץ חמור בוונטוורת', ולאחר זמן קצר הועבר לביתו של בנו הבכור ברידסוויל. שם נפטר ב-19 ביוני 1891 ונקבר בבית הקברות גרינוויו הסמוך. אלמנתו וקרובת משפחתו מדרגה ראשונה, הנרייטה סטל ריד, נפטרה בשנת 1913 ונקברה לצדו.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1133.


## קישורים חיצוניים
* סייוויד סטל ריד באתר אגודת המושלים הלאומית 
* 
* דייוויד סטל ריד באנציקלופדיה של קרוליינה הצפונית 
* דייוויד סטל ריד באתר The Political Graveyard 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1813
קטגוריה:אמריקאים שנפטרו ב-1891
וואטאשי נו קואוגוצ'י-סנסיי

**וואטאשי נו קואוגוצ'י-סנסיי** (; בתעתיק לעברית: **וָואטָשִׁי נוֹ קוֹאוּגוּצִ'י־סֶנְסֵיי**; בתרגום מילולי: **המורה האירוטי שלי**) היא סדרת מאנגה יפנית מסוגת הקומדיה, אצ'י ולוליקון, שנכתבת ומאויירת על ידי המאנגקה קנג'ירו טאקשיטה.

## עלילה
עלילת הסדרה עוקבת אחר קרן שינה, תלמידת בית ספר יסודי, שחולמת להיות אמנית מאנגה. היא מעריצה את אמן המאנגה רורי קואוגוצ'י, שמאייר מאנגות לוליקון למבוגרים והופכת להיות העוזרת שלו.

## דמויות
### דמויות ראשיות
**רורי קואוגוצ'י** (工口瑠璃; קוֹאוּגוּצִ'י רוּרִי) 
אמן מאנגה שמאייר מאנגות לוליקון למבוגרים.

**קרן שינה** (椎名かれん; שִׁינָה קָארֵן) 
תלמידת בית ספר יסודי בעלת תשוקה למאנגה, אשר חולמת להיות אמנית מאנגה. היא מעריצה את רורי קואוגוצ'י והופכת להיות העוזרת שלו לאחר שהיא משקרת לגבי גילה. היא חסרת ניסיון באיור מאנגה.

### דמויות משניות
**מיסורה מיטו** (美藤美空; מִיטוֹּ מִיסוֹרָה) 
העורכת של רורי.

**מינורי נישיארי** (西瓜実里; נִישִיאָרִי מִינוֹרִי) 
העוזרת הנוספת של רורי. בעבר עבדה במשך מספר שנים עם אמן מאנגה אחר, על כן יש לה ניסיון רב.

**קואון שינה** (椎名 くおん; שִׁינָה קוּאוֹן) 
אחותה הגדולה של קרן, בת 20 וסטודנטית באוניברסיטה.

## הוצאה לאור
המאנגה מפורסמת במגזין Dengeki G's Comic  החל מ-30 במאי 2024 ונכון לדצמבר 2025, היא אוגדה לתוך שני כרכי טנקובון שיצאו לאור החל מ-27 בפברואר 2025.

### כרכים

## קישורים חיצוניים

* וואטאשי נו קואוגוצ'י-סנסיי, באתר MyAnimeList 

## ביאורים

## הערות שוליים

קטגוריה:אנימות ומאנגות קומדיה
קטגוריה:סדרות מאנגה
קטגוריה:סיינן
איזידור בלומנטל

**איזידור בלומנטל** (בגרמנית: **Isidor Blumenthal**; 14 באוקטובר 1844, ברדיצ'ב – 31 באוגוסט 1924, קלן) היה חזן, ומלחין יהודי. משנת 1876 ועד פטירתו שימש כ"אוברקנטור" (חזן ראשי) של קהילת קלן, ונודע בקולו הבהיר, בריטון הלירי ובכישרונו לשלב מסורת חזנות מזרח־אירופית עם אסתטיקה קולית גרמנית־מערבית מודרנית.

## קורות חייו
בלומנטל נולד בברדיצ'ב למשפחה חסידית. ילדותו עוצבה בסביבה של פיוט, ניגונים ושירת שבת וחג. הוא הושפע עמוקות מהמאבק שבין ה"חסידים" ל"מתנגדים", שסער בתקופתו באוקראינה, ומהשירה החסידית רוויית הניגון והרגש.

כבר בילדותו נודע בקולו הערב, ובגיל תשע נהג לשיר את לכה דודי לפני ארון הקודש – מעמד שהותיר רושם רב על בני הקהילה.

כנער התרגש מאוד כששמע את החזן המפורסם ירוחם הקטן בבית הכנסת הגדול, ובעקבות רושם זה הפקידוהו הוריו לשמש כ אצלו. בהמשך למד אצל החזן הידוע ניסן בלזר. שם למד לראשונה תווים, הרמוניה ושיטות מוזיקליות על פי ספרות גרמנית.

לאחר מכן שימש כבעל־מנגנים וכחזן משנה בקהילות שונות, קודם בעיירה דרכהיים (Darkeheim) ואחרי כן בביאליסטוק, שם נבחר לראשונה לנהל מקהלה כבר בגיל תשע-עשרה ובניו־סטטין (Neustettin).

## קלן – השנים המרכזיות
בסביבות שנת 1870 נקרא בלומנטל לכהן כחזן בקהילה החשובה של שוודט על האודר, ושם הרחיב את אופקיו המוזיקליים באמצעות קשריו עם אמנים וחזנים בולטים מברלין. הוא המשיך לפתח את סגנונו ואת רפרטוארו עד שנת 1876, אז נבחר פה אחד לכהן נבחר בלומנטל לכהן כ"חזן ראשי" של קהילת קלן – אחד מתפקידי החזנות החשובים בגרמניה. בתפקידו זה פיתח סגנון ייחודי, ששילב בין מסורת חזנות מזרח־אירופית לבין צליל מערבי מודרני בהשראת שלמה זולצר ולואי לבנדובסקי.

בלומנטל הקים מקהלה מתקדמת, עיבד והלחין יצירות רבות, והנהיג רפרטואר חדש בתפילות שבת, חג וימים נוראים. שירתו התפרסמה ביופייה, החום הרגשי שבה והיכולת לרגש את שומעיה.

בשנות ה־80 של המאה ה־19 השתתף במקהלת הגברים של קלן, ביצע תפקידי בס באורטוריות מפורסמות, וזכה לביקורות חיוביות בעיתונות המקומית.

## יצירתו המוזיקלית
בלומנטל חיבר ועיבד יצירות רבות לתפילות שבת וחג. לאחר מותו הוציאה קהילת קלן קובץ משיריו:
* "קול יעקב – שבת ופסטגזענגה, עם נספח סליחות" (1926).

יצירות נוספות פרי עטו שמורות כיום באוספי מוזיקה יהודית בגרמניה ובארצות הברית.

## שנותיו האחרונות
ב־16 ביוני 1901 נערך טקס חגיגי לציון **יובל 25 שנה** לכהונתו, בהשתתפות רחבה של בני הקהילה ומנהיגיה.
בלומנטל המשיך לכהן עד יומו האחרון.

הוא נפטר ב־31 באוגוסט 1924 בקלן, זמן קצר לפני חגיגות יובל 50 שנה לכהונתו. הנהגת הקהילה ספדה לו על תרומתו הגדולה לעיצוב חזנות קלן ולמוזיקה היהודית הגרמנית.

## גלריה
* דיוקנו מופיע בלוח הליתוגרפי **"Gallerie berühmter und bekannter Cantoren und Componisten"** (וינה, 1891), שם הוא מזוהה כ"**J. Blumenthal, Oberkantor in Köln**".

## קישורים חיצוניים
* קול יעקב באתר Freimann Sammlung, אוניברסיטת פרנקפורט
*אהרן פרידמן,  Lebensbilder berühmter Kantoren עמוד 32 
*אליהו זאלודקאווסקי, סקירה על בלומנטל – "קולטור-טרעגער פון דער אידישער ליטורגיע" (1930) 

## הערות שוליים

קטגוריה:חזנים
קטגוריה:מלחינים יהודים גרמנים
קטגוריה:יהודים גרמנים
קטגוריה:חזנים גרמנים
קטגוריה:ילידי 1844
קטגוריה:נפטרים ב-1924
כלכלת בלגיה

**כלכלת בלגיה** היא כלכלת שוק מפותחת. בלגיה היא הכלכלה ה-23 בגודלה מבחינת תמ"ג (GDP) וה-17 בגודלה מבחינת שווי כוח קנייה (PPP) נכון ל-2025. המדינה מתמקדת במספר תעשיות, 80% מהבלגים עובדים במגזר השירותים, 18% עובדים בתעשייה ו-1.3% עובדים בחקלאות נכון לשנת 2013. לבלגיה יש את נמל אנטוורפן, הנמל השני בגודלו באירופה. בנוסף, יש לה תשתית תחבורה נרחבת. בלגיה שותפה באיחוד האירופי (EU), בארגון לשיתוף פעולה ולפיתוח כלכלי (OECD) ובארגון הסחר העולמי (WTO).

בלגיה מייצאת מוצרי הנדסה ומתכת, כלי רכב, ציוד תחבורה, מכשירים מדעיים, מזון, משקאות מעובדים, כימיקלים, תרופות, טקסטיל, זכוכית ונפט. הייצוא של בלגיה עמד על כ-432 מיליארד דולר בשנת 2023. היא לרוב מייצאת לשכנותיה, צרפת (19%), הולנד (14.9%) וגרמניה (13.8%).

בלגיה תלויה בסחר בינלאומי, אך היתרון שלה נמצא אצל הכוח העובד שלה, שלרוב הוא בעל כישורי שפה והשכלה. בנוסף לכך, בלגיה מארחת מספר רב של כנסים בעיר הבירה שלה, בריסל.

## תעשיות
### נמלים
#### נמל אנטוורפן
נמל אנטוורפן הוא נמל העיר אנטוורפן בבלגיה. זהו הנמל השני בגודלו באירופה לאחר נמל רוטרדם. במדדים בינלאומיים הבודקים את כמות המטען המטופלת בנמלים שונים בעולם  הנמל ממוקם בעשיריה השנייה (לפי האיגוד האמריקאי של רשויות הנמלים ). ב-2012 עברו בנמל 14,220 אוניות סוחר (190.8 מיליון טון מטען, 53.6% במכולות), 57,044 ארבות (123.2 מיליון טון מטען) ויצאו מהנמל משלוחי מטען ל-800 יעדים ימיים.

## קישורים חיצוניים

## הערות שוליים

*
בלגיה
בלגיה
פוטניסיט

**פּּוּטְנִיסִיט** (באנגלית: **Putnisite**) הוא מינרל המורכב מסטרונציום, סידן, כרום, גופרית, פחמן, חמצן ומימן. הוא התגלה בחצי האי דוב הקוטב  במחוז דאנדאס , מערב אוסטרליה בשנת 2007, במהלך פעילות כרייה. לאחר זיהוי והכרה על ידי ההאגודה הבין-לאומית למינרלוגיה בשנת 2012, המינרל נקרא על שם המינרלוגים אנדרו וכריסטין פוטניס. התיאור הרשמי פורסם בשנת 2014.

לפוטניסיט תכונות כימיות ומבניות ייחודיות, והוא אינו נראה קשור לאף אחת ממשפחות המינרלוגיות הקיימות. גבישיו הם בצבע סגול ושקופים, אך מראים פלאוכרואיזם מובהק (מסגול חיוור לאפור כחלחל חיוור, בהתאם לזווית הראייה), ומשאירים פסים ורודים בעת שפשוף על משטח ישר.

פוטניסיט מופיע כגבישים קטנים (< 0.5 מ"מ) דמויי קובייה בסלע וולקני. המינרל נוצר במהלך התחמצנות סביבת ההתגבשות בתוך הקומטיט, בגופים דיוריטיים המכילים מינרלים גופרתיים.  
## קישורים חיצוניים

## ביאורים

## הערות שוליים

קטגוריה:מינרלוגיה
*
קטגוריה:קשיות
קטגוריה:הנדסת חומרים
איגוד השחמט האירופי

**איגוד השחמט האירופי** (**ECU)** הוא איגוד עצמאי לטובת האינטרסים של השחמט האירופי. הוא נוסד ב-30 באוגוסט 1985, ומפגש היסוד של הארגון התקיים בגראץ, אוסטריה.

## מועצה
מועצת השחמט האירופית נבחרת לתקופה של ארבע שנים. חברי המועצה לשנים 2022–2026 הם:
* זוראב אזמאיפרשווילי – נשיא
* דנה רייזנייצה-אוזולה – סגנית נשיא
* גונאר ביורנסון – סגן נשיא
*  – סגן נשיא
*  – סגן נשיא
*  – סגנית נשיא
* ז'אן-מישל רפר – סגן נשיא
*  – מזכ"ל
* יון-סרבן דוברונאוטאנו – גזבר
* וניה דרסקוביץ' – סגן נשיא כבוד
* יוהאן פקשטיינר – סגן נשיא כבוד

### נשיאי ECU
* 1985-1986: רולף ליטורין, שוודיה
* 1986-1998: קורט יונגווירט, אוסטריה
* 1998-2010: בוריס קוטין, סלובניה
* 2010-2014: סילביו דנאילוב, בולגריה
* 2014–הווה: זוראב אזמאיפרשווילי, גאורגיה

## פדרציות

פדרציית השחמט הבולגרית גורשה ב-10 בספטמבר 2016.

בלארוס הושעתה ב-5 במרץ 2022 בתגובה לפלישה הרוסית לאוקראינה ב-2022. פדרציית השחמט הרוסית פרשה ב-14 באפריל 2022, ולאחר מכן הצטרפה לפדרציה האסייתית ב-23 בפברואר 2023. על שתי המדינות נאסר להשתתף באולימפיאדת השחמט 2022.

## טורנירי ECU
### אליפויות
* אליפות אירופה בשחמט (לגברים ולנשים)
* 
* 
* אליפות אירופה לחובבים
* 
* אליפות הנוער של האיחוד האירופי
* אליפות אירופה לבתי ספר
* אליפות אירופה במהירות (לגברים ולנשים)
* אליפות אירופה בבליץ (לגברים ולנשים)
* אליפות אירופה באוניברסיטאות

### אליפויות קבוצתיות
*  (לגברים ולנשים)
* אליפות אירופה לנוער
* אליפות אירופה לקבוצות בוגרות
* 
* אליפות אירופה למדינות קטנות בקבוצות שחמט

## קישורים חיצוניים
* 

* האתר הרשמי של האיגוד
* מאגר המוסמכים להוראה של האיגוד

## הערות שוליים

קטגוריה:אירופה: שחמט
קטגוריה:ארגוני שחמט
קטגוריה:איגודים
קטגוריה:תחרויות אירופאיות
פרנסיס לוק הבן

**פרנסיס לוק הבן** (באנגלית: ****; 31 באוקטובר 1766 – 8 בינואר 1823) היה פוליטיקאי אמריקאי, מטעם מדינת קרוליינה הצפונית.

## ביוגרפיה
פרנסיס לוק נולד ב-31 באוקטובר 1766 במחוז רואן שבצפון קרוליינה הצפונית, והיה בנם של פרנסיס לוק האב (1722–1796), קצין במלחמת העצמאות, ושל אנה ברנדון (נולדה ב־1734). שלושתם קבורים בבית הקברות תיאטירה שבמחוז רואן, צפון קרוליינה. דודו היה מתיו לוק, אשר כיהן כחבר בית הנבחרים של ארצות הברית מטעם קרוליינה הצפונית.

לוק כיהן כשופט בבית המשפט העליון של קרוליינה הצפונית בין השנים 1803–1814. בשנת 1814 נבחר לסנאט כדי למלא את מקומו של דייוויד סטון שהתפטר, אך הוא עצמו התפטר בשנת 1815 – לפני שהספיק להתמנות רשמית לתפקיד.

לוק נפטר ב-8 בינואר 1823 במחוז רואן שבקרוליינה הצפונית.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1766
קטגוריה:אמריקאים שנפטרו ב-1823
ג'יימס איירדל הבן

**ג'יימס איירדל הבן** (באנגלית: ****; ) היה פוליטיקאי אמריקאי מקרוליינה הצפונית, שכיהן כמושל קרוליינה הצפונית ה־23 בין השנים 1827–1828 ולאחר מכן ועד 1831 כחבר הסנאט של ארצות הברית מטעם קרוליינה הצפונית.

## ראשית חייו
איירדל נולד ב-2 בנובמבר 1788 במחוז צ'ואן שבקרוליינה הצפונית. אביו, ג'יימס איירדל, היה מדינאי ושופט בבית המשפט העליון של ארצות הברית; ואמו הייתה אחותו של מושל קרוליינה הצפונית, סמואל ג'ונסטון. בשנת 1806 השלים איירדל הצעיר את לימודיו בקולג' של ניו ג'רזי (כיום אוניברסיטת פרינסטון).
## קריירה פוליטית
בדרכו אל הבמה הפוליטית, פיקד איירדל על פלוגת מתנדבים במלחמת 1812, עסק בעריכת דין במחוז צ'ואן, כיהן בבית הנבחרים של קרוליינה הצפונית כנציג העיר אדנטון, ומונה לשופט בבית המשפט העליון של המדינה.

איירדל ניהל יומן – דבר שהיה נדיר בקרב בני האצולה של קרוליינה הצפונית באותה תקופה – המספק לחוקרים הצצה ייחודית לחיי התקופה.

במהלך כהונתו הקצרה כמושל, קידם איירדל שיפור בתשתיות ובמערכת החינוך. בהתייחס לטרנד חדש של אותה התקופה – קרונות רכבת רתומים לסוסים – הוא הציע לבנות מסילת רכבת ניסיונית מקמפבלטון לפייטוויל.

עם זאת, פרק הזמן הקצר שבו כיהן (יחד עם סמכויות המושל המצומצמות על פי חוקת קרוליינה הצפונית) מנעו ממנו להשיג הישגים משמעותיים. הוא עזב את תפקיד המושל לאחר כמה חודשים כדי לכהן בסנאט של ארצות הברית, שם כיהן בשנים 1828–1831. הוא השלים את כהונת הסנאטור נתניאל מייקון שהתפטר. בתקופה זו השתייך איירדל לתומכי אנדרו ג'קסון – המפלגה הדמוקרטית.

איירדל בחר שלא להתמודד מחדש לתקופת כהונה מלאה בסנאט. לאחר מכן עבר להתגורר בראלי, עסק בעריכת דין, ושימש כרשם בית המשפט העליון של קרוליינה הצפונית בין השנים 1840–1852.
## מותו
הוא נפטר ב-13 באפריל 1853 באדנטון ונקבר שם בחלקת הקבורה של משפחת ג'ונסטון.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1124.


## קישורים חיצוניים

* ג'יימס איירדל הבן באתר אגודת המושלים הלאומית 
* 
* ג'יימס איירדל הבן באנציקלופדיה של קרוליינה הצפונית 
* ג'יימס איירדל הבן באתר The Political Graveyard 
* 

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת פרינסטון
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1788
קטגוריה:אמריקאים שנפטרו ב-1853
הוברט טרושצ'יאנקה

**הוברט טרושצ'יאנקה** (בפולנית: **Hubert Trościanka**; נולד ב-26 ביולי 2006) הוא אתלט פולני המתחרה בקרב 10.

## ביוגרפיה
טרושצ'יאנקה מגיע ממשפחת ספורטאים משני צידי הוריו. עד 2022 התאמן בהטלת כידון ובזריקת דיסקוס והיה אלוף פולין עד גיל 16 בזריקת דיסקוס. ב-2023 זכה במדליית כסף באליפות פולין עד גיל 18 בקרב 7. בפסטיבל האולימפי האירופי לנוער זכה במדליית זהב בקרב 10 ובאליפות העולם באתלטיקה עד גיל 20 שהתקיימה בלימה ב-2024 זכה במדליית כסף. ב-2025 זכה באליפות אירופה באתלטיקה עד גיל 20 בתוצאה של 8514 נקודות, שיא עולם עד גיל 20 בקרב 10. על הישגיו זכה בפרס הכוכב העולה של התאחדות האתלטיקה האירופאית.

## קישורים חיצוניים

## הערות שוליים

קטגוריה:אתלטים פולנים
קטגוריה:מתחרים בקרב עשר
נני דוס

**נני דוס** (נולדה כ**ננסי אגנס הייזל**, 4 בנובמבר 1905 – 2 ביוני 1965) הייתה רוצחת סדרתית אמריקאית, שרצחה 11 בני אדם בין השנים 1927 ו-1954. דוס כונתה **הסבתא המצחקקת**, **רוצחת הלבבות הבודדים**, **האלמנה השחורה**, והגברת **[[כחול הזקן|כחולת הזקן]]**.

דוס הודתה ברציחות באוקטובר 1954, לאחר שבעלה החמישי נפטר בבית חולים קטן בטולסה, אוקלהומה. בסך הכל, נחשף שהיא הרגה ארבעה גברים שלהם הייתה נשואה, שניים מילדיה, אחת מאחיותיה, שני נכדים ואת חמותה.

## הערות שוליים

קטגוריה:אמריקאים ילידי אלבמה
קטגוריה:רוצחות סדרתיות
קטגוריה:רוצחים סדרתיים אמריקאים
קטגוריה:אמריקאיות שנולדו ב-1905
קטגוריה:אמריקאים שנולדו ב-1905
קטגוריה:אמריקאיות שנפטרו ב-1905
קטגוריה:אמריקאים שנפטרו ב-1905
צביקה בינדר

**צביקה בינדר ** הוא במאי, עורך, יוצר ותסריטאי טלוויזיה ישראלי, המתמחה בעיקר בסרטים תיעודיים.
## ביוגרפיה
בינדר נולד ביהוד לדב, נהג משאית ותקווה ולו אחות אחת. בין השנים 1999-2002 למד בבית הספר לקולנוע וטלוויזיה ע"ש סטיב טיש.

החל את דרכו בתעשיית הטלוויזיה כעורך (מסודרים, מחוברים, הפרלמנט), והתקדם לתפקידי בימוי ויצירה. עבודותיו מתמקדות בנושאים חברתיים, תרבותיים והיסטוריים, בהם סיפורים על דמויות צבעוניות.

סרטו הראשון, הטוקבקיסטים, תיעד וחקר את תופעת הטוקבקים דרך סיפורו של אביו, טוקבקיסט פעיל ביותר.

## פילמוגרפיה
### במאי
* שודדי האוצר האבוד (2025) - סדרת דוקו-פשע ישראלית
* נייעס (2020) - סדרת טלוויזיה תיעודית
* רילוקיישן (2019) - תוכנית מציאות תיעודית ישראלית
* עסק משפחתי (2015) - סדרת טלוויזיה תיעודית
* חיים באשליות: הסיפור המופלא על צ'יקו ודיקו (2015) - סרט תעודה
* בית ספר לקוסמים (2014) - תוכנית טלוויזיה לילדים
* זמר חתונות (2009) - מיני סדרה
* הטוקבקיסטים (2007) - סרט טלוויזיה תעודי
### יוצר
* סטודיו אמציה (2024) - סדרת טלוויזיה
### תסריטאי
* הבלתי חשובים (2021) - תוכנית תעודה

## קישורים חיצוניים

* צביקה בינדר, פילמוגרפיה באתר איגוד הבמאיות והבמאים

## הערות שוליים

קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:ישראלים שנולדו ב-1976
*
דימיטריס פריפטיס

**דימיטריוס פריפטיס** (ביוונית: **Δημήτρης Πρίφτης**; נולד ב-27 באוקטובר 1968) הוא מאמן כדורסל יווני המשמש כמאמנה של פלקנסטרו רג'אנה מליגת העל האיטלקית בכדורסל.

## קריירת אימון
פריפטיס החל את דרכו כמאמן כדורסל במחלקות הנוער של א.נ.ו.ג., אריס גליפאדה וארגירופוליס. בנוסף שימש כמאמנן של קבוצות כדורסל הנשים של ג.ס. קרונוס ואספרידס קליתאה, אותה אף העלה לראשונה לליגת העל היוונית בכדורסל נשים. בין 2001 ל-2009 שימש עוזר מאמן בדפני, איוניקוס ניקאיאס וא.א.ק. אתונה, ובעונת 2009/2010 שימש כעוזרו של דייוויד בלאט באריס סלוניקי.

ב-2010 מונה למאמנה של אנוסי קוואלה מליגת העל היוונית בכדורסל. בשתי עונותיו בקבוצה הוא הוביל אותה לרבע גמר הפלייאוף, בו הודחה בידי פאוק סלוניקי וקולוסוס רודוס. בעונת 2012/13 הגיע להישג דומה עם איקרוס קליתאס, שהודחה ברבע הגמר בידי פנאתינאיקוס.

ב-2013 מונה פריפטיס למאמנה של קולוסוס רודוס מליגת העל היוונית, אך במרץ 2014 עזב והחל לשמש כעוזרו של פרגיסקוס אלברטיס בפנאתינאיקוס. בתפקיד זה זכה עם הקבוצה באליפות.

עם תום כהונתו של אלברטיס כמאמן זמני בקיץ 2014 מונה פריפטיס למאמנה של אריס סלוניקי. לאחר שסיים במקום הרביעי והודח בחצי הגמר בידי אולימפיאקוס בעונתו הראשונה, בעונת 2015/16 נבחר פריפטיס למאמן העונה בליגה היוונית לאחר שהוביל את קבוצתו למקום השלישי ולחצי הגמר.

ביולי 2017 מונה פריפטיס למאמנה של אוניקס קאזאן הרוסית מהליגה המאוחדת של VTB. בכל עונותיו בקבוצה הוביל את קאזאן לפחות לחצי גמר ה-VTB, כשב- אף הגיע איתה לגמר בו הפסידה לצסק"א מוסקבה. בעונת  הוביל את הקבוצה לחצי גמר היורוקאפ, בו הודחה בידי האלופה בסופו של דבר ולנסיה, ובעונת  העלה אותה ליורוליג לאחר ניצחון בחצי הגמר על וירטוס בולוניה והפסד בגמר למונקו.

ב-26 ביוני 2021 חתם פריפטיס על חוזה לשלוש שנים כמאמנה הראשי של פנאתינאיקוס וזכה עימה ב. ב-12 באפריל 2022 פוטר מתפקידו לצד המנהל המקצועי דימיטריס דיאמנטידיס בעקבות תוצאות רעות בליגה וביורוליג.

ב-16 ביוני 2022 מונה פריפטיס למאמן טופאש בורסה מליגת העל הטורקית בכדורסל וליגת האלופות בכדורסל, אך פוטר בינואר 2023.

ב-19 ביוני 2023 הוא חתם בפלקנסטרו רג'אנה מליגת העל האיטלקית בכדורסל, והוביל אותה לרבע גמר הליגה, בו הפסידה 2–3 לרייר ונציה, ולחצי גמר הגביע האיטלקי בכדורסל, בו הודחה בידי הזוכה בסופו של דבר נאפולי באסקט. בעונת  הגיע עם הקבוצה לרבע הגמר בליגה ובגביע ולרבע גמר ליגת האלופות בכדורסל, אז הודחה 0–2 בידי האלופה בסופו של דבר אוניקאחה מאלגה.

### בנבחרת הלאומית
פריפטיס שימש כעוזר מאמן בנבחרת יוון בכדורסל במוקדמות טורניר הכדורסל האולימפי ב-2008, 2012 ו-2016, וכן בטורניר הכדורסל באולימפיאדת בייג'ינג (2008), יורובאסקט 2009, אליפות העולם בכדורסל 2010, יורובאסקט 2011, גביע העולם בכדורסל 2014 ויורובאסקט 2015.

## קישורים חיצוניים
* על הקווים: דימיטריס פריפטיס, באתר מכבי תל אביב, 28 במרץ 2022

## הערות שוליים

קטגוריה:מאמני כדורסל יוונים
קטגוריה:מאמני אריס סלוניקי בכדורסל
קטגוריה:מאמני אוניקס קאזאן
קטגוריה:מאמני פנאתינאיקוס בכדורסל
קטגוריה:יוונים שנולדו ב-1968
ג'ים וולטון

**ג'יימס קאר וולטון** (נולד ב-7 ביוני 1948) הוא איש עסקים אמריקאי, כיום יורש הון וולמארט, הקמעונאית הגדולה בעולם. נכון למאי 2025, וולטון הוא האדם ה-12 בעושרו בעולם, עם שווי נקי של 114.1 מיליארד דולר לפי פורבס. הוא בנו הצעיר של סם וולטון.

## ביוגרפיה
ג'ים וולטון נולד בניופורט  שבארקנסו, כילד השלישי של סם וולטון, מייסד שותף של וולמארט, והלן וולטון. אחיו ואחיותיו הם רוב וולטון, אליס וולטון וג'ון וולטון. וולטון סיים את לימודיו בתיכון בשנת 1965, באותנה תקופה גם שיחק פוטבול ברמת המדינה ולמד טיס. הוא קיבל תואר ראשון במנהל עסקים מאוניברסיטת ארקנסו בשנת 1971. בשנת 1972 הצטרף לוולמארט והיה מעורב בעסקאות הנדל"ן שלה. בשנת 1975, עבר לחברת  שבבעלות המשפחה והחל לכהן כנשיאה.

ב-28 בספטמבר 2005, החליף את אחיו המנוח, ג'ון, בדירקטוריון וולמארט. הוא היה גם מנכ"ל  שבבעלות משפחתו, עד שהפך ליו"ר הבנק ויו"ר חברת העיתונים Community Publishers Inc. (CPI) שבבעלותו.

הוא התחייב לתרום כ-2 מיליארד דולר ל יחד עם אחיו בין השנים 2008 ל-2013.

בספטמבר 2016, דווח כי וולטון מחזיק ביותר מ-152 מיליון מניות וולמארט בשווי של מעל 11 מיליארד דולר אמריקאי.

ג'ים ואשתו, לין מקנאב וולטון, הם הורים לארבעה ילדים: אליס (נולדה בנובמבר 1979), סטיוארט (נולד באפריל 1981), תומאס (נולד בספטמבר 1983), וג'יימס (נולד באוגוסט 1987). המשפחה מתגוררת בבנטונוויל  שבארקנסו.

בשנת 2014 דורג וולטון במקום 10 ברשימת המיליארדרים העולמיים של פורבס עם הון נקי של 34.7 מיליארד דולר. נכון ל-28 בספטמבר 2024, הוא דורג במקום 17 במדד המיליארדרים של בלומברג עם שווי נקי של 102 מיליארד דולר.

## קישורים חיצוניים

## הערות שוליים

קטגוריה:אמריקאים שנולדו ב-1948
קטגוריה:אנשי עסקים אמריקאים
קטגוריה:מיליארדרים אמריקאים
קטגוריה:בנקאים אמריקאים
קטגוריה:דירקטורים אמריקאים
קטגוריה:בוגרי אוניברסיטת ארקנסו
רוב וולטון

**סמואל רובסון "רוב" וולטון** (באנגלית: **Samuel Robson "Rob" Walton**; נולד ב-27 באוקטובר 1944) הוא מיליארדר אמריקאי יורש להון וולמארט, הקמעונאית הגדולה בעולם. הוא הבן הבכור של סם והלן וולטון, וכיהן כיו"ר וולמארט בין השנים 1992 ל-2015. נכון למאי 2025, פורבס העריך את שוויו הנקי ב-115.3 מיליארד דולר, מה שהופך אותו לאדם ה-13 בעושרו בעולם. הוא גם הבעלים הראשי של דנוור ברונקוס.

## ביוגרפיה
רוב וולטון נולד ב-27 באוקטובר 1944 בטלסה שבאוקלהומה, הבכור מבין ארבעה ילדים של סם וולטון, מייסד שותף של וולמארט, ורעייתו הלן. אחיו הם ג'ים וולטון ואליס וולטון. אח נוסף, ג'ון וולטון, נפטר ב-2005.

וולטון למד ב וסיים את לימודיו באוניברסיטת ארקנסו בשנת 1966 עם תואר ראשון במנהל עסקים. הוא קיבל תואר דוקטור למשפטים מבית הספר למשפטים באוניברסיטת קולומביה בשנת 1969. לאחר סיום הלימודים, וולטון הצטרף למשרד עורכי הדין Conner & Winters שייצג את וולמארט. בשנת 1978 עזב את טלסה כדי להצטרף לוולמארט כסגן נשיא בכיר, וב-1982 מונה לסגן יו"ר. יומיים לאחר מות אביו, ב-7 באפריל 1992, הוא מונה ליו"ר הדירקטוריון של החברה.

יחד עם אחיו, הוא התחייב לתרום כ-2 מיליארד דולר ל בין השנים 2008 ל-2013.

ב-7 ביוני 2022, קבוצת בעלות בראשות וולטון חתמה על הסכם לרכוש את דנוור ברונקוס מעיזבונו של  תמורת 4.65 מיליארד דולר, עסקה ששברה את שיא המכירה היקרה ביותר של זיכיון ספורט בהיסטוריה. בהמשך הצטרפו לקבוצת הבעלות גם מזכירת המדינה לשעבר קונדוליזה רייס ב-11 ביולי 2022, ולואיס המילטון ב-2 באוגוסט 2022. וולטון העביר את רוב הסמכויות בקבוצה לחתנו, יו"ר וולמארט , שלקח על עצמו את תפקיד מנכ"ל הזיכיון והפנים הציבוריות של קבוצת הבעלות.

כשעזב את טלסה ב-1978, היו לוולטון שלושה ילדים, הוא היה גרוש מאשתו הראשונה, ונישא בשנית לקרולין פאנק, ממנה התגרש בשנת 2000. הוא נישא לאשתו השלישית, מלני לומן-וולטון, בשנת 2005.

## קישורים חיצוניים

## הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:מיליארדרים אמריקאים
קטגוריה:אנשי עסקים אמריקאים
קטגוריה:משפטנים אמריקאים
קטגוריה:בוגרי בית הספר למשפטים באוניברסיטת קולומביה
קטגוריה:בוגרי מכללת ווסטר
קטגוריה:בוגרי אוניברסיטת ארקנסו
קטגוריה:דנוור ברונקוס
קטגוריה:אמריקאים שנולדו ב-1944
כריסטין פוטניס

**כריסטין ו. פוטניס** (באנגלית: **Christine Putnis**) היא גיאוכימאית מהמכון למינרלוגיה באוניברסיטת מינסטר, גרמניה, שם היא משמשת כ -*außerplanmäßiger* Professor. מאז שעברה לגרמניה מקיימברידג' (בריטניה) בשנת 1996, היא ביצעה מחקרים תוך שימוש בשיטות ניסיוניות ואנליטיות, בעיקר מיקרוסקופיית כוח אטומי. זאת כדי לחקור תגובות בממשק מינרל-נוזל, ובפרט את מנגנון ההמסה-השקעה הצמוד לממשק, ואת היווצרות חלקיקים ננומטריים, כמנגנון לצמיחת גבישים. חשיבותו של מנגנון זה הוא בהסרת יסודות רעילים מתמיסה, כתהליך לתיקון סביבתי. למעשה, מחקר זה מתחיל בקנה מידה ננומטרי, ומגשר על הפער בין תהליכים בכדור הארץ בקנה מידה ננומטרי, ומיקרומטרי.

היא מנהלת את המעבדה למיקרוסקופיית כוח אטומי, באוניברסיטת מינסטר, חוקרת ומלמדת תגובות פני שטח של מינרלים בקנה מידה ננומטרי, במטרה להבין מנגנוני המסה וגדילה של מינרלים הקשורים לתהליכים גיאוכימיים, ותהליכים בקנה מידה גדול בכדור הארץ.

לאחר שמינרל חדש התגלה באוסטרליה המערבית בשנת 2007, במהלך פעילות כרייה, והוכר על ידי האגודה הבין-לאומית למינרלוגיה בשנת 2012, הוחלט שם לקרוא לו על שם המינרלוגים כריסטין ואנדרו פוטניס. מאז שֵם המינרל הוא פוטניסיט. התיאור הרשמי פורסם בשנת 2014.

בשנת 2025 הוענקה לה מדליית פרס החדשנות במדע על ידי האיגוד האירופי לגיאוכימיה (EAG - European Association of Geochemistry)

## ביאורים

## הערות שוליים

קטגוריה:מדענים גרמנים
עלי לוואי

ממוזער|עלי לוואי של הצמח אלה לבנה
**עלי הלוואי** (Stipules) הם מבנים מורפולוגיים הממלאים תפקידים מגוונים ומשמעותיים בכלכלת הצמחים. התפקיד הבסיסי והנפוץ ביותר של עלי הלוואי הוא הגנה על העלים הצעירים בתוך הניצן. נחיצות ההגנה נובעת מחולשת העלים הצעירים ורגישותם הרבה לקור, וכן משום שהם "מזון מפתה לחרקים ובעלי חיים אחרים". כאשר עלי לוואי נעדרים, המחקר מראה כי בדרך כלל קיים מנגנון הגנה אחר לניצן. ניצנים אלה מוגנים במקרים מסוימים על ידי עלים, ובאחרים על ידי קשקשים, שערות, בלוטות ושרף. 

## תפקידים משניים
הגנה אינה התפקיד היחיד של עלי הלוואי.

* התפתחות לקוצים: במינים מסוימים מתפתחים עלי הלוואי למבנים דמויי קוצים המיועדים להגנה מכנית מפני רעייה.

* תפקוד כעלים אמיתיים: במינים אחרים, "מבצעים עלי הלוואי, או מסייעים בביצוע, את תפקיד העלים האמיתיים".

## ערך סיסטמטי של עלי לוואי
מחקר מציין כי ב-קרוטלריה (קטניות), "הנוכחות או ההיעדרות של עלי לוואי, צורתם ומיקומם הם בעלי ערך שיטתי בחלוקת הסוג". ב-פשתן, חלוקת הסוג מתבצעת על בסיס היעדר עלי לוואי או נוכחות בלוטות לוואי.

## קישורים חיצוניים

## הערות שוליים

לוואי
שלומית לנדס

**שלומית לנדס** היא קצינה בדרגת תת-ניצב במשטרת ישראל המכהנת כראש חטיבת החקירות באגף החקירות והמודיעין. 

## ביוגרפיה
לנדס גדלה במושב בית מאיר, בת למשפחה דתית-לאומית. שירתה בצה"ל וב-1998 התגייסה למשטרת ישראל. הייתה תובעת משטרתית במחוז ירושלים, שימשה בתפקידי ייעוץ משפטי במשטרת ישראל, בהם יועצת משפטית של היחידה לפשיעה כלכלית והייתה עוזרת לראש אגף החקירות ומודיעין מני יצחקי. ב-2018 מונתה לראש זרוע חקירות ביחידה הכלכלית וסגן ראש יאח"ה.

ב-2021 מונתה למפקדת יחידה 105 העוסקת באכיפת פשיעה נגד קטינים במרחב המקוון ומניעתה. 

ב-2022 מונתה לראש חטיבת החקירות והועלתה לדרגת תת-ניצב. במהלך מלחמת חרבות ברזל מונתה לאחראית על הליך זיהוי החללים במחנה שורה, כמו כן הוטל על החטיבה לעסוק במאבק בהסתה לטרור ולאלימות. על פועלה קיבלה את אות השנה לשירות המדינה ונבחרה לאחת מנשות השנה של תנועת אמונה.

לנדס נשואה לפול לנדס ואם לארבע בנות.

## הערות שוליים

קטגוריה:קצינות משטרה בדרגת תת-ניצב
קטגוריה:יועצים משפטיים ישראלים
קטגוריה:מועצה אזורית מטה יהודה: אישים
קטגוריה:אנשי המושב
קטגוריה:נשות המושב
מרקוס אורליוס מריוס

**מרקוס אורליוס מריוס** (בלטינית: *Marcus Aurelius Marius*; סביבות 230 – סתיו 269) היה קיסר האימפריה הגאלית בשנת 269 לספירה לאחר ההתנקשות בפוסטומוס.

## חייו
מריוס נולד בסביבות שנת 230 להורים ששמם לא נשתמר. בשנות ה-20 לחייו התגייס לצבא הרומי, ונראה כי בשנים הראשונות של שירותו שימש כנפח.
על פי ההיסטוריה אוגוסטה, מקצועו זה הוביל לכינויו על שם ממוריוס וטוריוס , חרש ברזל אגדי מתקופת המלך נומה פומפיליוס.

מריוס טיפס בדרגות הצבא הרומי והפך לקצין, אם כי דרגתו הספציפית לפני הפיכתו לקיסר אינה מתועדת. הוא היה חלק מכוחות הצבא שמרדו במוגונטיאקום (מיינץ) לאחר שהקיסר פוסטומוס סירב לאפשר להם לבזוז את העיר בעקבות תבוסתו של האוזורפטור לייליאנוס. חיילים אלה רצחו את פוסטומוס, ובבלבול שנוצר בעקבות זאת, הכריז הצבא על מריוס כיורשו של פוסטומוס.
ייתכן שהחיילים בחרו אותו לקיסר בין היתר משום ששמו הזכיר שני רומאים מפורסמים מהעבר, מרקוס אורליוס וגאיוס מריוס.
מריוס התנשא לקיסר בקיץ 269 וכונה עתה: Imperator Caesar Marcus Aurelius Marius Pius Fidelis Augustus.

אחת מהחלטותיו הראשונות הייתה לאפשר לחייליו לבזוז את מוגונטיאקום, ובכך למלא את הרצון שתרם לפרוץ מרד. לאחר מכן הוא עבר לאוגוסטה טרוורורום  (טריר) כדי לבסס את כוחו. שלטונו הסתיים כאשר ויקטורינוס, קצין בולט שהיה נאמן בעבר לפוסטומוס (ובקרוב יהיה קיסר בעצמו), הרג את מריוס, ככל הנראה באוגוסטה טרוורורום.
נראה כי נרצח על רקע התחרות הקשה על יוקרה ועמדות כוח בין המפקדים הבכירים במחנות הצבא.

המקורות הכתובים העתיקים טוענים כי שלטונו של מריוס נמשך רק יומיים או שלושה לפני שנהרג, לכאורה על ידי חרב מעשה ידיו. תיאור מסורתי זה של משך שלטונו נחשב לא מדויק בשל הראיות הנומיסמטיות, וסיפור מותו על ידי חרב מעשה ידיו הוא ככל הנראה אגדי, אולי בהשראת מקצועו.
בהתבסס על מספר המטבעות המשמעותי שהוטבעו על שמו, היסטוריונים מודרניים מעריכים כי שלטונו נמשך כשניים עד שלושה חודשים, וכי הוא נרצח בסתיו 269.

מריוס רשום כאחד מ"שלושים הטיראנים" בהיסטוריה אוגוסטה.

## לקריאה נוספת
* **[[היסטוריה אוגוסטה]]: הקיסרים החיילים**. תרגם מלטינית, הוסיף מבוא והערות דוד גולן. ירושלים, הוצאת ספרים ע"ש י"ל מאגנס, 2014. "חיי מאריוס", ח, עמ' 216–218.

## קישורים חיצוניים

* *Historia Augusta*, The Lives of the Thirty Pretenders, 8, Marius
* Polfer, Michel (2000). "Marius (A.D. 269)". *De Imperatoribus Romanis*

## הערות שוליים

קטגוריה:נפחים
קטגוריה:קיסרים
קטגוריה:נפטרים ב-269
כלכלת אוסטריה

**כלכלת אוסטריה** היא כלכלה מפותחת באופן יחסי. המדינה היא בין 14 המדינות העשירות בעולם מבחינת תוצר מקומי גולמי (תמ"ג). כ-29.4% מהתמ"ג של אוסטריה מושקע במדיניות הסוציאלית של המדינה. בלגיה שותפה באיחוד האירופי (EU), בארגון לשיתוף פעולה ולפיתוח כלכלי (OECD) ובארגון הסחר העולמי (WTO). רוב ההכנסות של אוסטריה מגיעות ממגזר השירותים (70.3%), כ-29.4% מגיעות מהמגזר התעשייתי ורק 1.3% מגיעות מהמגזר החקלאי.

לאוסטריה יש תנועות פועלים בעלות השפעה רבה. התעשייה שלהם מפותחת ואזרחים רבים באים לבקר במדינה. הכלכלה של אוסטריה גם קשורה לכלכלת גרמניה, היות שהם עושים שיתוף פעולה כלכלי.

נכון לשנת 2010 אוסטריה דורגה במקום ה-11 בעולם בדירוג תמ"ג לנפש, והוא עומד על 41,805 דולר לשנה. רוב החברות פועלות בעיר הבירה של אוסטריה, וינה.

## יצוא
המדינה מייצאת בעיקר ציוד מכונות, כלי רכב, מנועים, כימיקלים, ברזל ופלדה ומצרכי מזון. היא מייצאת לרוב למדינה השכנה לה, גרמניה (29%). בתחום החקלאות, היא מייצאת בעיקר חיטה, קני סוכר ותירס. במדינה נחצבים אוצרות טבע שונים: ברזל, כסף, אבץ, גז, גבס, אלומיניום, מלח נפט, עץ, מגנזיום, עופרת, פחם, ליגניט, נחושת. כמו כן יש שימוש באנרגיית מים.

## קישורים חיצוניים

## הערות שוליים

*
אוסטריה
אוסטריה